Ek was in Frankryk, sopas terug. Dit was, soos altyd, ongelooflik mooi. Dis ook heerlik om my familie en peetkinders te sien. My broer is ’n Franse burger en woon met sy gesin in Nantes. Ek het selfs in die #JeSuisCharlie optog beland, baie emosioneel om ’n beskaafte optog te beleef.
Ek maak geen Nuwejaarsvoornemens nie, die begin van ’n jaar is nie die tyd om stress te veroorsaak nie, ek maak die hele jaar voornemens en ek hou altyd daarby, ek lei mos aan die Klaskapteinkompleks.
Kort op die vakansie se hakke vra ons jou, waarheen sal jy gaan as jy R100 000 kry om in 2015 op ’n vakansie uit te gee?
Dit was hierdie jaar ’n familievakansie. Ek en my man het vir ’n week in Southdown en ’n week in Kaapstad saam met ons kinders en kleinkinders gekuier.
Ek word 50 vanjaar, so dit moet ’n onvergeetlike jaar wees! Ek sal graag vir Andrea Bocelli wil gaan kyk en luister in Toskane, Italië of ’n joga-“retreat” bywoon op die Griekse eiland Kreta.